ਜੋਨਬਿਲ ਮੇਲਾ
ਜੋਨਬਿਲ ਮੇਲਾ (ਸਰਵ: ˈʤɒnˌbi: l ˈmeɪlə) ( ਅਸਾਮੀ: জোনবিল মেলা, ਹਿੰਦੀ: जोनबिल मेला) ਤਿੰਨ ਦਿਨਾਂ ਦਾ ਸਲਾਨਾ ਸਵਦੇਸ਼ੀ ਤਿਵਾ ਭਾਈਚਾਰਕ ਮੇਲਾ ਹੈ ਜੋ ਮਾਘ ਬਿਹੂ ਦੇ ਹਫ਼ਤੇ ਦੇ ਆਖਿਰ ਵਿੱਚ ਇੱਕ ਇਤਿਹਾਸਕ ਸਥਾਨ ਜੋਨਬਿਲ ਵਿਖੇ ਮਨਾਇਆ ਜਾਂਦਾ ਹੈ ਅਤੇ ਇਹ ਦਯਾਂਗ ਬੈਲਗੁਰੀ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਇਹ ਸਥਾਨ ਅਸਾਮ ਦੇ ਮੋਰੀਗਾਓਂ ਜ਼ਿਲੇ ਦੇ ਜਗੀਰੋਡ ਤੋਂ ਤਿੰਨ ਕਿਲੋਮੀਟਰ ਅਤੇ ਗੁਹਾਟੀ ਤੋਂ 32 ਕਿ.ਮੀ. ਸਥਿਤ ਹੈ। ਮੇਲੇ ਨੂੰ ਜੋੜਨ ਵਾਲਾ ਰਾਸ਼ਟਰੀ ਰਾਜ ਮਾਰਗ ਐੱਨ.ਐੱਚ. 37 ਹੈ। ਜੋਨਬਿਲ (ਜੂਨ ਅਤੇ ਬਿਲ ਅਸਾਮੀ ਦੇ ਸ਼ਬਦ ਹਨ, ਜਿਨ੍ਹਾਂ ਤੋਂ ਭਾਵ ਚੰਦਰਮਾ ਅਤੇ ਜਲਗਾਹ ਹੈ) ਇਸ ਲਈ ਕਿਹਾ ਗਿਆ ਹੈ, ਕਿਉਕਿ ਇੱਕ ਵਿਸ਼ਾਲ ਕੁਦਰਤੀ ਪਾਣੀ ਦਾ ਸਰੋਤ ਚੰਨ ਦੇ ਅਕਾਰ ਦਾ ਹੁੰਦਾ ਹੈ।